**2020.07.30 වන දින පෙ.ව. 10.00 ට පමණ සීතාවක ප්‍රාදේශීය සභා කමිටු ශාලාවේදී පවත්වන ලද නිවාස හා ප්‍රජා සංවර්ධන කාරක සභා රැස්වීමේ වාර්තාව.**

**සහභාගී වූ :**

1. ගරුකාරක සභා සභාපති - කේ.ඒ.විමල්ප්‍රසන්න මැතිතුමා
2. ගරු කාරක සභික - ඩී.කෝකිල සම්පත් වර්ණසිරි මැතිතුමා

3. ගරු කාරක සභික - ඩී.ඩී.අයෝම මධු ප්‍රසාද් දේවගේ මැතිතුමා

1. ගරු කාරක සභික - ඥාණ ප්‍රකාසම් ෆැන්සිස් මැතිතුමා
2. ගරු කාරක සභික - ඇම්.ඒ. මේරි මාග්‍රට් මැතිතුමිය

**සහභාගී නොවූ**

1. ගරු කාරක සභික - එස්.ඒ. ප්‍රේමරත්න මැතිතුමා

2. ගරු කාරක සභික - මාලනී චන්ද්‍රලතා මැතිතුමිය

3. ගරු කාරක සභික - එස්. චන්ද්‍රකුමාර් මැතිතුමා

1. ගරු කාරක සභික - අරුණ පී. දිවිගල්ල මැතිතුමා
2. ගරු කාරක සභික - ඩබ්.ඩී.චින්තක දේවින්ද මැතිතුමා
3. ගරු කාරක සභික - උපුල් මනෝජ් රූපසිංහ මැතිතුමා

**සහභාගී වූ නිලධාරීන් :**

1. ලේකම් - කේ.ඒ.චන්දන පද්මසිරි මයා
2. ප්‍රධාන කළමනාකරණ සහකාර - කේ.ඩී. සන්ධ්‍යා මාලනී සන්Odසන්ධ්යමාලනී මිය
3. වැඩ අධිකාරි - ජයන්තා ජල්තොටගේ මිය
4. කාර්යභාර නිලධාරී - හංවැල්ල - ඩබ්.එම්.සී.රණසීලි මිය
5. කාර්යභාර නිලධාරී - කොස්ගම - රේණුකා ඉද්දමල්ගොඩ මිය
6. කාර්යභාර නිලධාරී - පාදුක්ක - චම්පා සෝමචන්ද්‍ර මිය
7. කාර්යභාර නිලධාරී - කහහේන - ජී. චමරි පත්මලතා මිය
8. පුස්තකාලයාධිපති - පාදුක්ක - එම්.පී.චන්ද්‍රරත්න මයා
9. තාක්ෂණ නිලධාරි - කොස්ගම - එන්.පී.දිවිගල්පිටිය මිය
10. තාක්ෂණ නිලධාරි - හංවැල්ල - එච්.යූ.නිශාන්ති මිය
11. පෙර පාසල් ගුරු - ශානිකා හේවාවසම් මිය
12. පුස්තකාල සහායක - එම්.ඩී.දූලීකා ලක්මිණි මිය
13. පුස්තකාල සහායක - කේ.පී.කුමුදිනී ප්‍රියන්තාමිය
14. පුස්තකාල සහායක - කේ.ජී.නිල්මිණි මිය
15. සෞඛ්‍ය කම්කරු - එච්.ඒ වත්සලා විනෝදනී මිය
16. සෞඛ්‍ය කම්කරු - කේ.පී.එස්.ලක්මාලි මිය
17. වැඩ ක්ෂේත්‍ර කම්කරු - ඒ.එම්.රේණුකා මිය

නිවාස හා ප්‍රජා සංවර්ධන කාරක සභාවට පැමිණි සියලු මන්ත්‍රීවරුන් හා ලේකම්තුමා ඇතුළු කාර්ය මණ්ඩලය සාදරයෙන් පිළිගත් ගරු කාරක සභා සභාපතිතුමා කාරක සභාවේ කටයුතු ආරම්භ කරන ලදී.

1. **ලිපි ලේඛන සලකා බැලිම.**
2. පළාත් පාලන දෙපාර්තමේන්තුව (බ.ප) “බස්නාහිර පළාතේ පළාත් පාලන ආයතන තුළ පවත්වාගෙන යන දිවා සුරැකුම් මධ්‍යස්ථානය සහ පෙර පාසල් නැවත ආරම්භ කිරීම ” හිසින් යුතුව 2020.07.07 දිනැතිව LGD/03/02/05 යටතේ පවත්නා කොවිඩ් 19 හදිසි සෞඛ්‍ය ආරක්ෂක තත්වය හේතුවෙන් පළාත් පාලන ආයතනවලින් පාලනය වන පූර්ව ළමා විය සංවර්ධන මධ්‍යස්ථාන නිවාඩු ලබා දීම හා නැවත ආරම්භ කිරීම සම්බන්ධව LGD/03/02/05 හා 2020.03.13 දිනැති ලිපි මඟින් දන්වා ඇති අතර, ගරු අධ්‍යාපන ,ක්‍රීඩා හා තරුණ කටයුතු අමාත්‍යතුමාගේ 2020.07.01 දින නිකුත් කළ මාධ්‍ය නිවේදනයට අනුව දිවයිනේ සියළුම පෙර පාසල් අගෝස්තු 10 වන දින සිට ආරම්භ කරන ලෙස දන්වා ඇති අතර දිවා සුරැකුම් මධ්‍යස්ථාන හා පෙර පාසල් ආරම්භ කිරීමේ දී සෞඛ්‍ය සේවා ජනරාල් විසින් නිකුත් කරන ලද “කොවිඩ්19 ව්‍යපෘතිය වලකමින් පොදු මහජන සහ වෘත්තීය ක්‍රියාකාරකම් සිදු කරන ආකාරයේ උපදෙස් මාලාව පිලිපදින ලෙසත් කාන්තා හා ළමා කටයුතු සහ සමාජ ආරක්ෂණ අමාත්‍යාංශය මඟින් 2020.07.01 දින නිකුත් කරන ලද MWCA/6/201/3 දරණ චක්‍රලේඛයේ ඇති උපදෙස් අනුව ආයතනයේ පෙර පාසල් ආරක්ෂාකාරීව ක්‍රියාත්මක කිරීමට අවශ්‍ය පියවර ගන්නා ලෙසත් ආයතනයේ සේවය කරන පෙර පාසල් පාලිකාවන් හා අදාල සහය පාලිකාවන් රාජකාරී සඳහා පැමිණිය යුතු අතර එහිදි පෙර පාසල් පරීශ්‍රය සම්පූර්ණයෙන් පවිත්‍ර කරවා ගනිමින් දරුවන් වෙනුවෙන් සෞඛ්‍ය ආරක්ෂිත හා ළමා හිතකාමී පරිසරයක් සඳහා පූර්ව සුදානම් කිරීමට ඔවුන්ගේ සේවය ලබා ගත යුතු බවත් දක්වමින් යොමු කරන ලද ලිපිය සලකා බැලූ කාරක සභාව සභාව සතු පෙර පාසල් 09 පෙර පාසල් ගුරුවරුන් මේ සම්බන්ධයෙන් දැනුවත් කිරීමටත් සභාව මඟින් පෙර පාසල් සඳහා කරනු ලබන සේවාව පිළිබඳ සියලු පෙර පාසල් දෙමාපියන් දැනුවත් කිරීමට කටයුතු කරන ලෙස කාර්ය භාර නිලධාරී/ප්‍රජා සංවර්ධන නිලධාරි වෙත උපදෙස් ලබාදෙන ලදි.
3. ප්‍රජා සංවර්ධන නිළධාරි විසින් “2021 වර්ෂය සඳහා සීතාවක ප්‍රාදේශීය සභා පෙර පාසල්වලට ළමුන් ඇතුලත් කිරීම සම්බන්ධවයි ” හිසින් යුතුව 2020.07.22 දිනැතිව 2021 වර්ෂය සඳහා නවක දරුදැරියන් ඇතුලත් කිරීම සඳහා පළාත් අධ්‍යාපන දෙපාර්තමේන්තුවේ පෙර පාසල් ඒකකය මඟින් අදාල තොරතුරු ලබා දී ඇති අතර පහත පරිදි පෙර පාසල් සඳහා අයදුම්පත් නිකුත් කිරීම පෙර පාසල අයත් උප කාර්යාලවලදී 2020 සැප්තැම්බර් මස 02 වන දින පෙ.ව.9.00ට ආරම්භ කරන බවත් අයදුම්පත්‍ර ගාස්තුව හා ලියාපදිංචි ගාස්තුව රු.500/- ක් වන අතර පුරප්පාඩු අයදුම්පත්‍ර ප්‍රමාණය පමණක් නිකුත් කරන බවත් පෙර පාසල් අයදුම්පත්‍රය හා දිවා සුරැකුම් අයදුම්පත්‍රවල ආකෘතිය සඳහා අනුමැතිය ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීම සුදුසු බවට තීරණය කරන ලදි.

|  |  |  |  |  |
| --- | --- | --- | --- | --- |
| පෙර පාසලේ නම | අධ්‍යාපන දෙපාර්තමේන්තුවෙන් දන්වන ලද ළමුන් ප්‍රමාණය | 2021 වර්ෂයට ඉතිරිවන ළමුන් ප්‍රමාණය | 2021 වර්ෂයට බඳවා ගත හැකි ළමුන් ප්‍රමාණය | දිවාසුරැකුම් මධ්‍යස්ථානයට බඳවා ගත හැකි ළමුන් ප්‍රමාණය |
| 1. හංවැල්ල පෙර පාසල සහ දිවා සුරැකුම් මධ්‍යස්ථානය | 70 | 17 | 44 | 09 |
| 1. මීපේ පෙර පාසල සහ දිවා සුරැකුම් මධ්‍යස්ථානය | 40 | 20 | 14 | 06 |
| 1. කනම්පැල්ල පෙර පාසල | 32 | 13 | 19 | - |
| 1. කොස්ගම පෙර පාසල | 73 | 29 | 44 | - |
| 1. කළුඅග්ගල පෙර පාසල | 56 | 21 | 35 | - |
| 1. මාවල්ගම පෙර පාසල | 46 | 12 | 34 | - |
| 1. සුදුවැල්ල පෙර පාසල | 60 | 17 | 43 | - |
| 1. පාදුක්ක පෙර පාසල | 78 | 28 | 50 | - |
| 1. කහහේන පෙර පාසල | 62 | 17 | 45 | - |

1. ප්‍රජා සංවර්ධන නිළධාරි විසින් “සාහිත්‍ය උත්සවය 2020” හිසින් යුතුව 2020.07.22 දිනැතිව වසර ගණනාවක් අඛණ්ඩව පවත්වන ලද සාහිත්‍ය තරඟාවලිය මෙම වර්ෂයේ කොවිඩ් 19 වෛරසයේ ව්‍යාප්තිය හේතුවෙන් පැවැත්වීමට නොහැකිවූ අතර කලාකරු උපහාරයන් සමඟ විශේෂ සාහිත්‍ය දේශනයක් සහිතව සාහිත්‍ය උත්සවයක් පැවැත්වීමත්,පාසල් ආරම්භ කිරීමෙන් පසු අන්තර් පාසල් හා අන්තර් පුස්තකාල දැනුම් මිනුම් තරඟ පවත්වා ජයග්‍රාහයකයන්ට ත්‍යාග හා සහතිකපත් බෙදා දීමත් සීතාවක ප්‍රාදේශීය සභා පෙර පාසල්වල අධ්‍යාපනය ලැබූ සහ ප්‍රාදේශීය සභා පුස්තකාලවල ළමා සාමාජික සාමාජිකයින්ගෙන් 2019 වර්ෂයේ දී ශිෂ්‍යත්ව විභාගයට පෙනී සිටි අය ඇඟයීම සහ සහතික පත්‍ර බෙදා දීම සඳහා සකස් කරන ලද රු.510,000/- ක ඇස්තමේන්තු සලකා බැලූ කාරක සභාව අනුමැතිය ලබාදීමටත් මුදල් හා ප්‍රතිපත්ති කාරක සභාව වෙත යොමු කිරීම සුදුසු බවට තීරණයට කරන ලදි.
2. ප්‍රජා සංවර්ධන නිළධාරි විසින් “අඩු ආදායම්ලාභීන් සඳහා වැසිකිළි ආධාර ලබා දීම ” හිසින් යුතුව 2020.07.10 දිනැතිව 2020 වර්ෂයේ අයවැය ලේඛනය මඟින් සුභසාධක වැසිකිළි ආධාර සඳහා රුපියල් ලක්ෂ 15 ක් වෙන් කර ඇති අතර එක් මන්ත්‍රීවරයෙකු සඳහා රු.34,880.00 ක මුදලක් වෙන් කළ හැකි බවත් එම මුදල් ප්‍රමාණය සලකා බලා පසුගිය වර්ෂයේ ලබා දුන් ද්‍රව්‍යයන් හා උපකරණ ලබා දීමටත් එක් මන්ත්‍රීවරයෙකු සඳහා හිමිවන ප්‍රතිලාභීන් ගණනය කිරීමත් සිදු කල යුතු බැවින් පහත සඳහන් ද්‍රව්‍යයන් සඳහා මිල ගණන් කැඳවීමට අවශ්‍ය බව දක්වමින් යොමු කරන ලද ලිපිය සලකා බැලූ කාරක සභාව ගලි ටැංකියක් අවශ්‍ය අය සඳහා ලබා දීම සුදුසු බැවින්ද අයදුම් පත්‍රයේ එය සඳහන් කර දැක්වීම සඳහා අයදුම්පත්‍ර සංශෝධනය කිරීම සුදුසු බවට තීරණය කරන ලදි.

1.වැසිකිලි පෝච්චි 01

2.සිමෙන්ති කොට්ට 04

3.ඇස්බැස්ටස් සෙවිලි තහඩු 02 (අඩි 08)

4.බ්ලොක් ගල් 80

05.ප්‍රජා සංවර්ධන නිළධාරි විසින් “අඩු ආදායම්ලාභීන් සඳහා සෙවිලි තහඩු ආධාර ලබා දීම 2020” හිසින් යුතුව 2020.07.10 දිනැතිව 2020 වර්ෂය සඳහා රු.3500,000/- ක මුදලක් වෙන් කර ඇති අතර එක් මන්ත්‍රීවරයෙකු සඳහා සඳහා රු.81,395/- ක මුදලක් හිමි වන අතර එක් මන්ත්‍රීවරයෙකු සඳහා හිමි සෙවිලි තහඩු ප්‍රමාණය හා ඒ අනුව නිකුත් කරනු ලබන අයදුම් පත්‍ර ප්‍රමාණය හා අඩි 10 ක් දිග ඇස්බැස්ටස් සීට් මිලදී ගැනීම සඳහා අනුමැතිය ලබා දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව එම සෙවිලි තහඩු ලබාදීමටත් ගියවර සෙවිලි තහඩු ලබාගෙන රැගෙන නොගිය අය සඳහා අඩුකර ලබා දීම සුදුසු බවට තීරණය කරන ලදි.

06. පාදුක්ක පෙර පාසල් ගුරු ඩබ්.ඒ.ප්‍රියන්ති ජානකී මිය විසින් “පෙර පාසල් භූමිය වෙන් කරවා ගැනීම සඳහා” හිසින් යුතුව පෙර පාසල හා ක්‍රීඩා පිටිය එකට පැවතීම නිසා පෙර පාසල් මිදුල නිසියාකාරව සකස් කර ගැනීම සහ ආරක්ෂා කර ගැනීම නොහැකි වී ඇති අතර එම නිසා පෙර පාසල් භූමිය වෙන් කර දෙන මෙන් ඉල්මින් යොමු කරන ලද ලිපිය සලකා බැලූ කාරක සභාව ඇස්තමේන්තුවක් සකස් කර මුදල් කමිටුව වෙත ඉදිරිපත් කිරීම සුදුසු බවට තීරණය කරන ලදි.

07.හංවැල්ල පිලිප් ගුණවර්ධන අනුස්මරණ මහජන පුස්තකාලය විසින් “ජාතික කියවීමේ මාසය 2020 ඔක්තොම්බර්” හිසින් යුතුව 2020.07.22 දිනැතිව ජාතික කියවීමේ මාසය වෙනුවෙන් සීතාවක ප්‍රාදේශීය සභාව මඟින් වාර්ෂිකව සංවිධානය කරනු ලබන තරඟ පැවැත්වීම සඳහා වැය වන ඇස්තමේන්තු මුදල වන රු.102,500/- ක මුදල අනුමත කර දෙන මෙන් ඉල්ලමින් යොමු කරන ලද ලිපිය සලකා බැලූ කාරක සභාව ඒ සඳහා අනුමැතිය ලබා දීමටත් මුදල් හා ප්‍රතිපත්ති කාරක සභාව වෙත යොමු කිරීමට සුදුසු බවට තීරණය කරන ලදි.

08.කොළඹ 07, මලලසේකර මාවත ශ්‍රී ලංකා පළාත් පාලනය පිළිබඳ ශ්‍රී ලංකා ආයතනය විසින් “2018/2019 පළාත් පාලන සඟරාවක් මිලදී ගෙන පසුගිය කලාප නොමිලේ ලබා ගන්න” හිසින් යුතුව පර්යේෂණාත්මක කාලීන ලිපිවලින් සමන්විත 2018/2019 පළාත් පාලන සඟරාවක් (සිංහල) මිලදී ගෙන පසුගිය කලාප නොමිලේ ලබා ගත හැකි බවත් එක් සඟරාවක මිල රු.400 ක් වන අතර තැපැල් ගාස්තු සහිතව රු.535/-ක මුදලක් ගෙවන ලද චෙක්පතක් පර්යේෂණ අංශය, පළාත් පාලනය පිළිබඳ ශ්‍රී ලංකා ආයතනය වෙත යොමු කර තැපැල් මඟින් සඟරාවක් ලබාගත හැකි බව දක්වමින් යොමු කරන ලද ලිපිය සලකා බැලූ කාරක සභාව එම සඟරාව මිලදී ගැනීම සුදුසු බවට තීරණය කරන ලදි.

09.ජාතික පුස්තකාල හා ප්‍රලේඛන සේවා මණ්ඩලය විසින් “ මණ්ඩලයේ ප්‍රකාශන සඳහා දායකත්වය ලබා ගැනීම ” හිසින් යුතුව 2020.06.18 දිනැතිව ජාතික පුස්තකාල හා ප්‍රලේඛන සේවා මණ්ඩලය මගින් සම්පාදනය කරනු ලබන කෘතීන් පුස්තකාල සඳහා ලබා ගැනීමට කටයුතු කරන ලෙස ඉල්ලමින් යොමු කරන ලද ලිපිය සලකා බැලූ කාරක සභාව පුස්තකාලය සඳහා අවශH කෘතීන් අදාල මිල ගණන් යටතේ මිලදී ගැනීම සුදුසු බවට තීරණය කරන ලදි.

10.ප්‍රාදේශීය සභාවට අයත් මහජන පුස්තකාල සඳහා කතුවරුන් විසින් යොමු කරන ලද පහත සඳහන් පොත් 05 බැඟින් පුස්තකාල 05 සඳහා මිලදී ගැනීමට කාරක සභාව තීරණය කරන ලදි.

|  |  |  |
| --- | --- | --- |
| **පොතේ නම** | **කතෘගේ නම** | **වටිනාකම රු.** |
| තුන්කල් නොනිමි මව් සෙනෙහස | මඩලගම ජේ.එම්. ධර්මසේන බණ්ඩාර | 400.00 |
| කවි මුතු මිහිර | ඩී. ඩී. ආරියවතී කන්නංගර | 270.00 |
| පොලොව - ජීවය - මානය | ධර්මවංශ කිත්සිරි වීරසූරිය | 650.00 |
| The rulers of ancient lanka | Peter Jayathunga | 250.00 |
| King Dutugamunu and ten giants | Peter Jayathunga | 150.00 |

**සාකච්ඡා සටහන්**

1. පෙර පාසල් ආරම්භ කිරීමට පෙර දෙමව්පියන් කැදවා සාකච්ඡාවක් පැවැත්වීමට කටයුතු කරන ලෙස ප්‍රාජා සංවර්ධන මිය දැනුවත් කරන ලදි.
2. අගෝස්තු 10 වෙනි දින ආරම්භ කිරීමට නියමිත පෙර පාසල් සෞඛH නීති වලට අනුකූලව පැවැත්වීමත් පෙර පාසල් ළමුන් වැඩි පිරිසක් සිටින හංවැල්ල, පාදුක්ක, මීපේ, කොස්ගම යන පෙර පාසල් ආරම්භ කිරීම සම්බන්ධයෙන් සෞඛH අංශ උපදෙස් ලබා ගන්නා ලෙස ප්‍රජා සංවර්ධන නිලධාරිතුමිය දැනුවත් කරන ලදි.
3. සීතාවක ඓතිහාසික යුගය සම්බන්ධව පෙල ගැසුන පොත්, සඟරා, කෘති ආදිය පුස්තකාල තුල ආකර්ෂණීය ලෙස ප්‍රදර්ශන කිරීම සඳහා වැඩ පිළිවෙලක් සකස් කිරීමත් එම කෘති සෑම පුස්තකාලයකම ප්‍රදර්ශනය සඳහා තබා ගන්නා ලෙසත් සීතාවක රාජධානිය සම්බන්ධයෙන් දැනුවත් කිරීම සඳහා වැඩසටහනක් සකස් කරන ලෙස පුස්තකාලාධිපතිවරුන් දැනුවත් කරන ලදි.